Il-kumpanija Liquigas Malta permezz ta’ stqarrija ħabbret li l-Gvern ma kkonsultax magħha dwar it-tnaqqis fil-prezz taċ-ċilindri tal-gass. Hija qalet li wara insistenza min-naħa tagħha għada se jkollha laqgħa mal-Ministru tal-Enerġija Michael Farrugia. Hija qalet li l-laqgħa ssejħet biex wara kollox ikun hemm kjarifika dwar is-sitwazzjoni. Sadanitant Liquigas qalet li se żżomm il-prezz taċ-ċilindri tal-gass għal dak ta’ €16.